**Каритас-София набира млади, добри и отговорни доброволци. При интерес и въпроси, свържете се с нас:**

**volunteers@caritas-sofia.org / +359 88 492 4031 (+ WhatsApp)  
(Павел Петков, координатор доброволци)**

**YOUNG CARITAS**

Младежкото крило на Каритас цели насърчаването на култура на самоорганизация и проактивност в екип. Нашите млади доброволци се срещат редовно и обсъждат социални проблеми и възможностите да работят за тяхното подобряване. Каритас София съдейства с опит и всичко друго във възможностите си.

Видове дейности: Всякакви – разгърни въображението си, а ние ще помагаме 😊

**Арт-терапия с младежи с увреждания**

Участие в тематично арттерапевтично и музикално занимание в залата на център„Благовещение“ , което се води от арттерапевт и музикант.

Видове дейности: Помощ при работа с артматериалите (асистиране на тези от хората с увреждания, които имат нужда да им се държи ръката или да им се натопи четката в боя, за да започнат да рисуват; да им се подсказва, кое действие след кое следва, за да участват пълноценно в процеса), подреждане на артматериалите за работа, почистване след творческата дейност, активна комуникация с всички участници по време на заниманието.

**Подкрепа в образованието на деца от ромски произход**

Подкрепа към деца и семейства в квартал „Факултета“ в интегрирането в държавната образователна система и да предотвратяване ранното отпадане от нея, неглижирането на здравето и социалната изолация на деца и младежи в риск от трайно или частично попадане на улицата.

Видове дейности: Помощ в учебния процес; творчески работилници; организиране на игри и спорт; образователни програми за различни умения.

**Групови посещения на забележителности с деца**

Посещения на изложби, кино и театрални постановки /в рамките на работния ден/, архитектурни и природни забележителности, с младежи с увреждания (от Център Благовещение) или с деца от ромски произход (от Център Готови за училище).

Видове дейности: Помощ при придвижване на хората с двигателни затруднения, предварително запознаване с обекта на посещение и разказ и обяснения за това, което се наблюдава.

**Игри и уроци с деца бежанци**

Редовни посещения в бежанските центрове в София и занимания с непридружените деца (5-17г.) от сирийски и афганистански произход.

Видове дейности: Заниманията са както развлекателни (например игри, рисуване, спорт), така и образователни (игри с английски или български думи, уроци по език). Целим създаването на позитивна среда и добиването на полезни познания за децата без родители.

**Менторска програма с възрастни бежанци**

Съдействие на възрастни бежанци (украинци и сирийци) в изучаването на български език. Тези хора учат езика формално с учители, но имат нужда от търпеливи събеседници, за да го практикуват.

Видове дейности: Практикуване на езика в неформална обстановка – срещи на кафе, на разходка, спорт, придружаване при посещение на лекар и пр.